b'\n_START_ARTICLE_\nSwedish Match\n_START_PARAGRAPH_\nSwedish Match AB er en svensk industrikoncern, der fremstiller tobaksprodukter (hovedsageligt snus og cigarer), t\xc3\xa6ndstikker og engangslightere. Koncernen omsatte i 2008 for 13,162 mia. svenske kroner og besk\xc3\xa6ftigede 11.866 ansatte._NEWLINE_Swedish Match udspringer af Svenska T\xc3\xa4ndsticks Aktiebolaget, der blev dannet i 1917 af Ivar Kreuger og Svenska Tobaksmonopolet, der blev grundlagt i 1915. Gennem ekspansioner i Sverige og en fusion med det britiske Bryant and May i 1926, blev virksomheden verdens st\xc3\xb8rste producent af t\xc3\xa6ndstikker. Det nuv\xc3\xa6rende navn fik virksomheden i 1980. Siden 1996 har virksomheden v\xc3\xa6ret noteret p\xc3\xa5 Stockholmsb\xc3\xb6rsen. Omkring 80% af aktierne ejes af udenlandske investorer._NEWLINE_Selskabets produkter markedsf\xc3\xb8res prim\xc3\xa6rt i Norden samt USA og Sydafrika.'